C 200/22
DA
Den Europæiske Unions Tidende
8.6.2023
Der kræves særlig knowhow til modningsprocessen for »Lajta sajt«.
Ostene roteres hver 3.-4. dag og vaskes med saltlage for at øge bakterievækstens intensitet.
De skal vendes og vaskes meget forsigtigt i hånden og må ikke aftørres. »Lajta sajt« modnes i to uger, hvorefter de røde gærstoffer dækker hele overfladen.
Fra overfladen bevæger den intense modning sig mod midten og er færdig, når »Lajta sajt« er moden.
Et andet kendetegn ved modningen er den hurtige stigning i skorpens pH-værdi, som skyldes, at visse gærstoffer (f.eks.
Oospora lactis), der vokser naturligt på overfladen, nedbryder laktat (til kuldioxid og vand).
Modningen af »Lajta sajt« er kendetegnet ved den hurtige nedbrydning af størstedelen af proteinerne, hvilket betyder, at 50-60 % af dem har form af peptider, delvis i form af aminosyreforbindelser, i uge 2 i modningsprocessen.
Efter tre ugers modning kan ammoniaksmagen og duften konstateres, og konsistensen bliver mere og mere blød, så fra den tredje uge skal osten opbevares ved en temperatur på mellem 2 °C og 8 °C for at være spiselig og bevare sine karakteristiske egenskaber.
Omdømmet for »Lajta sajt« er baseret på dens smag, smagfuldhed, lugt, meget behagelige smuldrende konsistens og enestående ensartede kvalitet.
Den var og er stadig primært en favorit hos kendere af gourmetoste og rangerer takket være den intense proteolyse blandt de ostesorter, som er nemmest at fordøje.
En temablog om oste henviser til »Lajta sajt« som en berømt og med rette populær ungarsk ost, der klassificeres som en af de oste, der modnes med røde gærstoffer, og som beskrives som følger: »Skorpen er tynd, elastisk og mørk gulrød.
Ostemassen er tæt med små huller og har en karakteristisk, aromatisk og behagelig skarp smag.
Den er nem at skære i skiver og rive, hvilket gør den perfekt til sandwicher og toast, og den kan også spises med pasta.
Jeg anbefaler det til alle retter, hvor man skal bruge ost.« Kilde: https://sajtologia.blog.hu/2015/09/09/ha_lajta_van_rajta »Lajta sajt« har ofte opnået anerkendelse ved indenlandske og internationale ostekonkurrencer, hvor den har modtaget: — et guldcertifikat ved den ungarske nationale ostekonkurrence i Csermajor i 2011 — førstepræmien blandt traditionelle nationale oste fra 15 lande ved den nationale ostekonkurrence, der blev afholdt som led i den 22. vinfestival i Budavár i 2013 — guldmedaljen ved den nationale ostekonkurrence i 2018 — andenpladsen på Mikulov-ostefestivalen i Tjekkiet i 2019 — stor anerkendelse som gæst ved »Caseus Veneti«-osteudstillingen i 2021.
Udstillingen er åben for små osteproducenter, der fremstiller unikke produkter med lokale karakteristika.
Kilde: https://www.padovaoggi.it/ foto/eventi/caseus-veneti-piazzola-25-26-settembre-2021.html/ Henvisning til offentliggørelsen af varespecifikationen https://gi.kormany.hu/foldrajzi-arujelzok